turjo4nis/wikipedia-bn-dump-20250701 huggingface dataset:
ফিসব্রুন্নেন

ফিসব্রুন্নেন জার্মানির মিউনিখের কেন্দ্রে অবস্থিত মধ্যযুগের একটি ঝর্ণা। বর্তমানের ঝর্ণাটি ১৯৫৪ সালে জোসেফ হেন্সেলম্যান তৈরি করেন। তিনি কনার্ড নলের নব্য গথিক ঝর্ণার অংশ ব্যবহার করে এটি নির্মাণ করেন, যেটি দ্বিতীয় বিশ্বযুদ্ধে ধ্বংস হয়ে যায়।

অবস্থান
ফিসব্রুন্নেন নিউ টাউন হলের মূল প্রবেশ পথে পুরাতন মিউনিখের মারিনপ্লাৎজের সামনে অবস্থিত।

ইতিহাস

স্না্নেনপ্লাজট , বর্তমানের মারিনপ্লাৎজে, ১৩১৮ সালে একটি ঝর্ণা তৈরি করা হয়েছিল, যেটির আসল অবস্থান এখন আর জানা যায় না। ১৩৪৩ সালে "নাগরিকের ঝর্ণা" নামে একটি ঝর্ণার উল্লেখ পাওয়া যায়, যেটিকে পরবর্তীতে "মার্কটব্রুন্নেন" বলা হয়। এটি চত্বরের উত্তরপূর্ব এলাকায় অবস্থিত ছিল, যেখানে বর্তমানের ফিসব্রুন্নেন অবস্থিত।

শহরের বাইরের পানির উৎস থেকে মিউনিখ শহরের কেন্দ্রে পানি আনার জন্য প্রথম পাইপলাইনটির নির্মাণ শেষ হবার পর, অনেকদিন ধরে মারিনপ্লাৎজের ঝর্ণাটিই ছিল একমাত্র ঝর্ণা যেটি নতুন পাইপলাইনটির সাথে সংযুক্ত ছিল। চারটি বড় নল দিয়ে এই ঝর্ণায় অনবরত পানি প্রবাহিত হতো।

বর্তমানের ফিসব্রুন্নেনের পূর্বের আকৃতিটি নকশা করেছিলেন কনরাড নল ১৮৬২ থেকে ১৮৬৫ সালে এবং ১৯ সেপ্টেম্বর ১৮৬৬ সাল থেকে এটির কার্যক্রম শুরু হয়। ব্রোঞ্জের মূর্তিগুলো তৈরি করেছেন ফার্দিনান্দ ভোন মিল্লার। মাছের ঝর্ণার পাশে ছিল চারজন পেশিবহুল কসাই, যারা এই ঝর্ণায় বালতি ভর্তি জল ঢালছেন। তাদের উপরে ছিল চারটি বাদ্যযন্ত্রসমেত শিশু। এবং সবার উপরে একটি উত্থাপিত কাপ হাতে এক প্রবীণ মজুর।

১৮৮৪ সালের ২৯ জুলাই থেকে, ঝর্নার পানি মাংফল ভ্যালে থেকে আসে। আর এটি ১৮৮৪ সালে অববাহিকা খনন করার একটি কারণ।

১৯৪৪ সালের দ্বিতীয় বিশ্বযুদ্ধের সময় ঝর্নাটি সম্পূর্ণ ধ্বংস হবার পর, জোসেফ হেন্সেলম্যান ১৯৫৪ সালে তা পুনরায় নির্মাণ করেন। এসময় তিনি বেঁচে যাওয়া মূর্তির তিনটি আকার ব্যবহার করেন। নল ঝর্ণাটির তিনজন সংগীতশিল্পীকেও পুনরায় তৈরি করা হয়েছে এবং এগুলো কার্লস্তরে পাওয়া যায়।

১৯৯১ সালে ঝর্ণাটি পুনরায় নির্মাণের সময়, মিউনিখের কুকুরের জন্য ভূমিতে পানি পান করার একটি ব্যবস্থা তৈরি করা হয়। সর্বশেষ ২০১১ সালের বসন্তে পুনঃসংস্কার করার সময়, ব্রোঞ্জের মূর্তিগুলি থেকে সাদা আস্তরণ সরিয়ে ফেলা হয় এবং এটিকে সংরক্ষিত করা হয়।

ঝর্ণায় সংরক্ষিত ঐতিহ্য

জবাই
ঝর্ণায়, দ্বিতীয় বিশ্বযুদ্ধ পর্যন্ত রোজমোনটাগ (গোলাপি সোমবার, জার্মান উৎসব) শিক্ষানবিস কসাইদের মুক্তি দেয়া হতো।

১৭৯৩ সালে, চার্লস থিয়োডোর এই রীতি বন্ধ করে দেয়, যা রাজা দ্বিতীয় ম্যাক্সিমিলিয়ান অর্ধশতাব্দীর বেশি সময় পরে পুনরায় চালু করে। বিংশ শতাব্দীতে এই রীতি অনবরত পালন করা হয়।

টাকার থলে ধোলাই
এশ উইডনেসডেতে, মিউনিখের মেয়র, সাধারণত শহরের রাজ-সরকারের সাথে, একটি খালি টাকার থলে ফিসব্রুন্নেনের জলে ধোলাই করাতেন। এতে করে তাদের ধারণা ছিল পরের বছর শহরের কোষাগার পরিপূর্ণ হবে।

টাকার থলে ধোলাই, ১৫ শতকের দিকে নিম্নবিত্ত লোকদের জন্য একটি প্রথা ছিল। বিশেষ করে ১৯ শতকের সময় দূত এবং সাহায্যকারীরা খালি থলে দেখিয়ে তাদের বেতন বৃদ্ধির আবেদন করতো।

সমাবেশ স্থান
ফিসব্রুন্নেন মিউনিখের সবচেয়ে সমাবেশ স্থান, বিশেষ করে মিউনিখের আশেপাশের অঞ্চলগুলোর মানুষদের জন্য।

তথ্যসূত্র

বহিঃসংযোগ

১৯৫৪-এর ভাস্কর্য
জার্মানির ঝর্ণা
মিউনিখের ভবন ও স্থাপনা
মিউনিখের ঐতিহাসিক স্থাপত্য
মিউনিখের সংস্কৃতি
মিউনিখের দর্শনীয় স্থান
বাভারিয়ার নিবন্ধিত ঐতিহাসিক ভবন ও স্মৃতিস্তম্ভ
জার্মানির ভাস্কর্য
ডেথ ইন দি আফটারনুন

ডেথ ইন দি আফটারনুন () হল আর্নেস্ট হেমিংওয়ে রচিত অকল্পিত সাহিত্য গ্রন্থ। স্পেনীয় ষাড়ের লড়াই নিয়ে রচিত বইটি ১৯৩২ সালে প্রকাশিত হয়। বইটি ইতিহাস সম্পর্কে এবং হেমিংওয়ের ভাষ্যমতে ষাড়ের লড়াইয়ের ব্যাপকতার ধারণা দেয়। এতে ভয় ও সাহসিকতার গভীর ধারণা রয়েছে। সহায়ক গ্রন্থের পাশাপাশি এতে তিনটি অংশ রয়েছে: হেমিংওয়ের লেখনী, চিত্র ও বিভিন্ন পরিভাষার টীকা-টিপ্পনী।

প্রকাশনার ইতিহাস
হেমিংওয়ে ১৯২০-এর দশকে পাম্পলোনা ফিয়েস্তায় ষাড়ের লড়াই দেখার পর তিনি এতে আসক্ত হয়ে পড়েন, যা তিনি তার দ্য সান অলসো রাইজেস বইতে লিখেছিলেন। ডেথ ইন দি আফটারনুন বইতে তিনি ষাড়ের লড়াইয়ের অধিবিদ্যা সম্পর্কে আলোকপাত করেন, এবং এই রীতিকে তিনি জীবনের অর্থ ও তাৎপর্যের সাথে তুলনা বলে গণ্য করেন। ষাড়ের লড়াইয়ে তিনি জীবন ও মৃত্যুর মৌলিক প্রকৃতি খুঁজে পান।

ডেথ ইন দি আফটারনুন বইটি ১৯৩২ সালের ২৩শে সেপ্টেম্বর চার্লস স্ক্রিবনার্স সন্স থেকে প্রকাশিত হয় এবং প্রথম মুদ্রণের প্রায় ১০,০০০ কপি বিক্রি হয়।

মূল্যায়ন
দ্য নিউ ইয়র্ক টাইমস-এর আর. এল. ডিউফাস লিখেন, "বইটি শুধু সতর্কই নয়, এমনকি ষাড়ের লড়াই সংগঠিত হওয়ার পদ্ধতির খুঁটিনাটি বিষয়ে যথার্থ ব্যাখ্যা প্রদানকারী নয়, এটি কীভাবে সংগঠিত হয় ও দেখা হয় তার আধ্যাত্মিকতার চিত্রায়ন।" ম্যারিঅ্যান উইগিন্স ডেথ ইন দি আফটারনুন সম্পর্কে লিখেন "লেখনীর জন্য এটি পড়েন, কীভাবে তা বর্ণিত হয়েছে... তিনি আপনাকে এর [ষাড়ের লড়াই] মত করে তুলবে... আপনি যদি এটি বেশি বেশি পড়ুন, তবে তিনি আপনাকে এটি পছন্দ করাতে শুরু করবে, তিনি অবিশ্রান্ত।"

তথ্যসূত্র

গ্রন্থপঞ্জি

বহিঃসংযোগ
 
 জন এফ. কেনেডি গ্রন্থাগারে হেমিংওয়ে সংরক্ষণাগার 

১৯৩২-এর বই
আর্নেস্ট হেমিংওয়ের বই
চার্লস স্ক্রিবনার্স সন্সের বই
সাহিত্যে গরু
গ্রিন হিল্‌স অব আফ্রিকা

গ্রিন হিলস অব আফ্রিকা () হল মার্কিন কথাসাহিত্যিক আর্নেস্ট হেমিংওয়ে রচিত অকল্পিত সাহিত্য গ্রন্থ। এটি ১৯৩৫ সালে প্রকাশিত হয়। হেমিংওয়ের দ্বিতীয় অকল্পিত সাহিত্য গ্রন্থটি তার ও তার স্ত্রী পলিন ফাইফারের ১৯৩৩ সালের ডিসেম্বরে পূর্ব আফ্রিকায় একমাস ব্যাপী সাফারি ভ্রমণের অভিজ্ঞতা নিয়ে রচিত। বইটি চারটি অংশে বিভক্ত: "পারসুইট অ্যান্ড কনভারসেশন", "পারসুইট রিমেম্বরড", "পারসুইট অ্যান্ড ফেইলার", ও "পারসুইট অ্যাজ হ্যাপিনেস"।

প্রকাশনার ইতিহাস
গ্রিন হিলস অব আফ্রিকা শুরুতে স্ক্রিবনার্স ম্যাগাজিনে ধারাবাহিক আকারে ছাপা হয় এবং ১৯৩৫ সালে বই আকারে প্রকাশিত হয়। বইটি ১৯৩৫ সালের মে থেকে নভেম্বর পর্যন্ত ধারাবাহিক আকারে প্রকাশিত হয়। ১৯৩৫ সালের ২৫ অক্টোবরে প্রকাশিত বইটির প্রথম সংস্করণের ১০,৫০০ কপি বিক্রি হয়।

প্রতিক্রিয়া

গ্রিন হিলস অব আফ্রিকা শুরুর দিকে একটি ইতিবাচক প্রতিক্রিয়া লাভ করে। দ্য নিউ ইয়র্ক টাইমসের সমালোচক জন চেম্বারলেন দাবি করেছেন: "গ্রিন হিলস অব আফ্রিকা হেমিংওয়ের অন্যতম প্রধান কাজ নয়। জনাব হেমিংওয়ে তার পদ্ধতিটি এতটাই সহজ করেছেন যে তার সমস্ত চরিত্রই দ্য সান অলসো রাইজেস-এর মত দুর্বোধ্য ভাষাগুলোতে সঠিকভাবে কথা বলেছে, সেগুলো ব্রিটিশ, অস্ট্রীয়, আরবি, ইথিওপীয় বা কিকুয়ু যাই হোক না কেন।" তবে, দু'দিন পরে একই সংবাদপত্রের সমালোচক সি. জি. পুর গ্রিন হিলস অব আফ্রিকার প্রশংসা করে লিখেন "আমার পড়া যে কোনও জায়গায় বড় শিকারের উপর রচিত সেরা গল্প। এবং এর চেয়েও বড় কথা এটি অগ্রহণযোগ্য দ্বন্দ্বের লোকদের সম্পর্কে এবং ভ্রমণের আনন্দ এবং মদ্যপান, যুদ্ধ, শান্তি ও লেখার আনন্দ সম্পর্কে একটি বই।" ভাল পর্যালোচনা সত্ত্বেও হেমিংওয়ে বলেছিলেন সমালোচকেরা বইটির "নিঃশেষ" করে দিয়েছে। তিনি গভীর হতাশায় নিমজ্জিত হয়েছিলেন এবং বলেছিলেন "আমার মন্দ মাথা উড়িয়ে দিতে প্রস্তুত"। কয়েক মাসের মধ্যেই তিনি তার জীবনে ধনী নারী — তার স্ত্রী পলিন এবং তার উপপত্নী জেন মেসনের কুপ্রভাবকে দায়ী করেছিলেন। তার তিক্ততার ফলস্বরূপ আফ্রিকা সম্পর্কে দুটি গল্প ছিল: "দ্য শর্ট হ্যাপি লাইফ অব ফ্রান্সিস ম্যাকম্বার" এবং "দ্য স্নোস অব কিলিমাঞ্জারো", এতে স্বামীরা আধিপত্যসুলভ মহিলাদের বিয়ে করেছিল।

তথ্যসূত্র

বহিঃসংযোগ
 

১৯৩৬-এর বই
আর্নেস্ট হেমিংওয়ের বই
আফ্রিকা সম্পর্কে বই
চার্লস স্ক্রিবনার্স সন্সের বই
অনুশা দান্ডেকার

অনুশা দান্ডেকার (জন্ম: ৯ জানুয়ারী,১৯৮২) একজন ইন্দো-অস্ট্রেলীয় এমটিভি ভি.জে., অভিনেত্রী এবং গায়িকা। তিনি সেরা ভিজে এবং উপস্থাপিকা হিসাবে পরিচিত। তিনি বেশ কয়েকটি অনুষ্ঠানে উপস্থাপনা করেছেন।

তথ্যসূত্র

বহিঃসংযোগ 
 

১৯৮২-এ জন্ম
জীবিত ব্যক্তি
মারাঠি ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন উপস্থাপক
ভারতীয় গায়িকা
ভারতীয় নারী মডেল
ভারতীয় বংশোদ্ভূত অভিনেত্রী
ভারতীয় টেলিভিশন উপস্থাপিকা
ভারতীয় খেলার অনুষ্ঠানের উপস্থাপক
পুণের অভিনেত্রী
অস্ট্রেলিয়ায় ভারতীয় অভিবাসী
সিডনির অভিনেত্রী
অস্ট্রেলীয় চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর অস্ট্রেলীয় অভিনেত্রী
বেলগাছা ইউনিয়ন, কুড়িগ্রাম সদর

বেলগাছা ইউনিয়ন বাংলাদেশের কুড়িগ্রাম জেলার  কুড়িগ্রাম সদর উপজেলার একটি ইউনিয়ন।

নামকরণ
জনশ্রুতি রয়েছে যে, ব্রিটিশ আমলে এখানে প্রচুর বেলগাছ ছিল বলেই এ ইউনিয়নের নাম হয়েছে বেলগাছা ইউনিয়ন। সেই বেলগাছের প্রাচুর্য এখন আর নেই; তবু বেলগাছা মৌজায় কিছু কিছু বেলগাছ এখনো মাথা উচু করে দাড়িয়ে থেকে এ ইউনিয়নের নামকরণের যথার্থতা টিকিয়ে রেখেছে।

ইতিহাস
কুড়িগ্রাম জেলার সদর উপজেলার বেলগাছা ইউনিয়নের প্রতিষ্ঠাকাল কিংবা জন্মকালের নির্ভরযোগ্য তথ্য/ইতিহাস/দলিল অনেক সন্ধান করেও খুজে পাওয়া যায়নি। তবে এলাকার মুরুব্বীদের কাছ থেকে জানা যায়, ব্রিটিশ শাসনামলে আনুমানিক ১৯৪৪ সালে খামার বাসাবাড়ি ও বাষট্টি পরগণা-এ দু’টি গ্রাম নিয়ে বেলগাছা ইউনিয়ন গঠিত হয়। কুড়িগ্রাম পৌরসভার বর্তমান নাজিরা ও পলাশবাড়ী মৌজা তখন বেলগাছা ইউনিয়নের অন্তর্ভুক্ত ছিল। তৎকালে এ ইউনিয়নে হিন্দুদের ব্যাপক আধিক্য ও প্রভাব-প্রতিপত্তি ছিল। সেকারণেই এখানকার বেশীভাগ গ্রাম/মৌজার নামকরণ করা হয় হিন্দুদের নামানুসারে। যেমন-মুক্তারাম, নীলকণ্ঠ, হরিরাম, গংগাদাশ, ধনঞ্জয়, আত্মারাম, বিশ্বেশ্বর, কালে, কল্যাণ প্রভৃতি। ঐ সময় ইউনিয়ন পরিষদের নাম ছিল ইউনিয়ন বোর্ড।ইউনিয়ন বোর্ডের নেতৃত্বে ছিলেন গ্রাম প্রেসিডেন্ট। পরে পাকিস্তান আমলে ১৯৬২ সালে ইউনিয়ন বোর্ড পরিবর্তন করে ইউনিয়ন কাউন্সিল এবং গ্রাম প্রেসিডেন্ট পদ বিলুপ্ত করে চেয়ারম্যান পদবী রাখা হয়।

অবস্থান 
এর পূর্ব দিকে কুড়িগ্রাম পৌরসভা ও মোগলবাসা ইউনিয়ন, পশ্চিমে রাজারহাট উপজেলার চাকিরপাশার ইউনিয়ন, উত্তরে কাঁঠালবাড়ি ইউনিয়ন, দক্ষিণে রাজারহাট উপজেলার উমর মজিদ ই্উনিয়ন অবস্থিত।

জনসংখ্যা 

এখানকার মোট জনসংখ্যা ৩৪,৩৫৩ জন।

যোগাযোগ ব্যবস্থা 
 উপজেলা সদর গেট হতে ইউনিয়ন পরিষদ পর্যন্ত – সিএনজিতে, রিক্সা, অটোরিক্সা -  ১৫-৩০ টাকা
 ত্রিমোহনী বাজার থেকে ইউনিয়ন পরিষদ পর্যন্ত সিএনজিতে, রিক্সা, অটোরিক্সা - ২৫-৩৫ টাকা
 খলিলগঞ্জ বাজার থেকে ইউনিয়ন পরিষদ পর্যন্ত ভাড়া সিএনজিতে, রিক্সা, অটোরিক্সা ১৫-২৫ টাকা।
 কুড়িগ্রাম পৌরসভা থেকে ইউনিয়ন পরিষদ পর্যন্ত ভাড়া ৩৫০-৪০ টাকা।
 সকল প্রকার যানবাহনে আসা যাবে।

গ্রামসমূহ
 পলাশবাড়ী
 কালে
 মুক্তারাম
 নীলকন্ঠ
 হরিরাম
 গংগাদাস
 ধনঞ্জয়
 বেলগাছা
 আত্মারাম
 বিশ্বেশ্বর
 পশ্চিম কল্যাণ
 পূর্ব কল্যাণ
 সড়া

উল্লেখযোগ্য ব্যক্তিত্ব 
 আমসা আমিন - মেজর জেনারেল (অবঃ প্রাপ্ত)

তথ্যসূত্র
মামুনুর রশিদ (রাজনীতিবিদ)

মামুনুর রশিদ একজন বাংলাদেশি রাজনীতিবিদ ও দশম জাতীয় সংসদ সদস্য। মামুনুর রশিদ জামালপুর-৪ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।

জন্ম ও শিক্ষাজীবন
মামুনুর রশিদ ৩১ ডিসেম্বর ১৯৬৮ সালে জামালপুর জেলায় জন্মগ্রহণ করেন। তিনি মাদ্রাসা থেকে আলিম ডিগ্রি অর্জন করেছে।

রাজনৈতিক ও কর্মজীবন
মামুনুর রশিদ রাজনীতিতে সক্রিয় এবং তিনি প্রথম  বারের মতো সংসদ সদস্য নির্বাচিত হয়েছেন। এমপি থাকা অবস্থায় তার বিরুদ্ধে দুর্নীতি ও লুটপাটের অভিযোগ উঠেছে। এলাকায় কোনো উন্নয়ন না করে বরং টিআর, কাবিখা, নিয়োগ বাণিজ্যসহ নানা অপকর্মে লিপ্ত থাকার অভিযোগে তাকে মনোনয়ন বাতিল করা হয়।

আরও দেখুন
 দশম জাতীয় সংসদ নির্বাচন, ২০১৪
 দশম জাতীয় সংসদ সদস্যদের তালিকা
 একাদশ জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

দশম জাতীয় সংসদ সদস্য
জীবিত ব্যক্তি
জামালপুর জেলার রাজনীতিবিদ
জাতীয় পার্টির রাজনীতিবিদ
১৯৬৮-এ জন্ম
সালাহউদ্দিন আহমেদ মুক্তি

সালাহউদ্দিন আহমেদ মুক্তি একজন বাংলাদেশি রাজনীতিবিদ ও দশম জাতীয় সংসদ সদস্য। সালাহউদ্দিন আহমেদ মুক্তি ময়মনসিংহ-৫ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।

জন্ম ও শিক্ষাজীবন
ময়মনসিংহের মুক্তাগাছা শহরের পয়ারকান্দি এলাকার বাসিন্দা সাবেক পৌর কমিশনার মৃত সিরাজউদ্দিন আহমেদের একমাত্র ছেলে সালাউদ্দিন আহমেদ মুক্তি ২ জানুয়ারি ১৯৭৩ সালে ময়মনসিংহ জেলায় জন্মগ্রহণ করেন। তিনি মাধ্যমিক পাশ।

রাজনৈতিক ও  কর্মজীবন
সালাহউদ্দিন আহমেদ মুক্তি রাজনীতিতে সক্রিয় জাতীয় ছাত্র সমাজের মাধ্যমে তার রাজনীতি শুরু হয়। এরপর উপজেলা জাতীয় যুব সংহতির আহ্বায়ক হিসেবে দায়িত্ব পালন করে। পরে উপজেলা জাতীয় পার্টির সাধারণ সম্পাদকের দায়িত্ব পান। ২০১৪ সালের জাতীয় সংসদ নির্বাচনে মুক্তাগাছা আসনে তিনি জাতীয় পার্টি থেকে দলীয় মনোনয়ন পান এবং নির্বাচনে জয়ী হন।

আরও দেখুন
 দশম জাতীয় সংসদ নির্বাচন, ২০১৪
 দশম জাতীয় সংসদ সদস্যদের তালিকা
 একাদশ জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

দশম জাতীয় সংসদ সদস্য
জীবিত ব্যক্তি
ময়মনসিংহ জেলার রাজনীতিবিদ
১৯৭৩-এ জন্ম
জাতীয় পার্টির রাজনীতিবিদ
গ্লেনডন গিবস

গ্লেনডন লিওনেল গিবস (; জন্ম: ২৭ ডিসেম্বর, ১৯২৫ - মৃত্যু: ২১ ফেব্রুয়ারি, ১৯৭৯) তৎকালীন ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

কিছুটা রক্ষণাত্মক ভঙ্গীমায় খেলতেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করতেন গ্লেনডন গিবস। ১৯৫০-এর দশকের পুরোটা সময় জুড়ে ব্রিটিশ গায়ানার পক্ষে খেলেন। তবে, বিখ্যাত ওয়েস্ট ইন্ডিয়ান ক্রিকেটার ল্যান্স গিবসের সাথে তার কোন আত্মীয়তার সম্পর্ক নেই।

প্রথম-শ্রেণীর ক্রিকেট 
১৯৪৯-৫০ মৌসুম থেকে ১৯৬২-৬৩ মৌসুম পর্যন্ত গ্লেনডন গিবসের প্রথম-শ্রেণীর খেলোয়াড়ী জীবন চলমান ছিল। এ সময়ে ব্রিটিশ গায়ানা দলের পক্ষে খেলতেন। ১৯৫১ সালে জর্জটাউনের বোর্দা ক্রিকেট গ্রাউন্ডে স্মরণীয় খেলা উপহার দেন। বার্বাডোসের বিপক্ষে ২১৬ রান তুলেন। এ পর্যায়ে লেসলি উইটের সাথে প্রথম উইকেট জুটিতে ৩৯০ রান সংগ্রহ করেছিলেন। ঐ সংগ্রহটি অদ্যাবধি ওয়েস্ট ইন্ডিয়ান ক্রিকেটে রেকর্ড হিসেবে চিত্রিত হয়ে রয়েছে। লেসলি উইট করেছিলেন ২৬২ রান।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেনডন গিবস। ২৬ মার্চ, ১৯৫৫ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯৫৪-৫৫ মৌসুমে অস্ট্রেলিয়া ক্রিকেট দল ওয়েস্ট ইন্ডিজ গমন করে। জ্যামাইকার কিংস্টনে সিরিজের প্রথম টেস্টে খেলেন।

প্রথম ইনিংসে ১২ রান তুলে রন আর্চারের বলে এলবিডব্লিউতে পরিণত হন। দ্বিতীয় ইনিংসে বিল জনস্টনের বলে শূন্য রানে বোল্ড নেন। বল হাতে ০/৫ ও ০/২ বোলিং পরিসংখ্যান গড়েন। অস্ট্রেলিয়ার দ্বিতীয় ইনিংসে এভারটন উইকসের বলে ১ রান করা আর্থার মরিসের ক্যাচ তালুবন্দী করেছিলেন। এটিই এভারটন উইকসের একমাত্র উইকেট লাভ করা ছিল। পোর্ট অব স্পেনে অনুষ্ঠিত পরের টেস্টে এক টেস্টের বিস্ময়কারী লেনক্স বাটলার তার স্থলাভিষিক্ত হন।

ঐ খেলায় তার দল ৯ উইকেটে জয় পেলেও পরবর্তী টেস্টে তাকে দল থেকে বাদ দেয়া হয়। ঐ সময়ে ওয়েস্ট ইন্ডিজ দলে বিশ্বস্ত ও নির্ভরযোগ্য উদ্বোধনী ব্যাটসম্যানের চাহিদা থাকলেও পরবর্তীকালে আর তাকে ওয়েস্ট ইন্ডিজ দলে খেলার সুযোগ দেয়া হয়নি।

অবসর 
ক্রিকেট খেলা থেকে অবসর গ্রহণের পর আমৃত্যু গায়ানা ক্রিকেট কন্ট্রোল বোর্ডের প্রশাসক ও সম্পাদকের ভূমিকায় অবতীর্ণ হয়েছিলেন। এরফলে ওয়েস্ট ইন্ডিজ ক্রিকেট বোর্ডে প্রতিনিধিত্ব করতেন। ১৯৭৩ সালে সহকারী ব্যবস্থাপক হিসেবে ওয়েস্ট ইন্ডিজ দলকে নিয়ে ইংল্যান্ড গমন করেন। ২১ ফেব্রুয়ারি, ১৯৭৯ তারিখে ৫৪ বছর বয়সে গায়ানার জর্জটাউনে গ্লেনডন গিবসের দেহাবসান ঘটে।

তথ্যসূত্র

আরও দেখুন 
 লেসলি উইট
 আলফ্রেড বিন্স
 এক টেস্টের বিস্ময়কারী
 ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ 
 
 

১৯২৫-এ জন্ম
১৯৭৯-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানি ক্রিকেটার
গায়ানার ক্রিকেটার
গায়ানীয় ক্রিকেট প্রশাসক
জর্জটাউনের (গায়ানা) ক্রীড়াবিদ
ডিসেম্বর ২০১৮

ডিসেম্বর ২০১৮ বর্তমান সাধারণভাবে প্রচলিত বছরের দ্বাদশ মাস। এই মাসটি শনিবারে শুরু হয় এবং ৩১ দিন পর সোমবারে সমাপ্ত হয়। এই নিবন্ধটি ২০১৮ সালের ডিসেম্বর মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।

ঘটনাবলী

৩০ ডিসেম্বর (রবিবার) 
 বাংলাদেশে একাদশ জাতীয় সংসদ নির্বাচন অনুষ্ঠিত; নির্বাচনে শেখ হাসিনার নেতৃত্বাধীন বাংলাদেশ আওয়ামী লীগ নিরঙ্কুশ জয়লাভ করে।

জন্ম

মৃত্যু

তথ্যসূত্র 

ডিসেম্বর
২০১৮
ইরুক ফিল্মস

ইরুক ফিল্মস ' হলো একটি ভারতীয় চলচ্চিত্র নির্মাতা এবং পরিবেশনা প্রতিষ্ঠান। এটি ২০১৫ সালে সুদীপ্ত চাকমা দ্বারা প্রতিষ্ঠা লাভ করে। এটি আগরতলা, ভারত ভিত্তিক একটি প্রতিষ্ঠান যেটি মুলত চাকমা চলচ্চিত্র নির্মাণ এবং পরিবেশন করে থাকে।

প্রযোজিত চলচ্চিত্র

তথ্যসূত্র 

ভারতের চলচ্চিত্র নির্মাণ প্রতিষ্ঠান
দ্য হাসেল (চলচ্চিত্র)

দ্য হাসেল ক্রিস এডিসন পরিচালিত এবং স্ট্যানলি শ্যাপিরো, পল হ্যানিং, ডেল লুনার ও জ্যাক শেপার রচিত 
২০১৯ সালের একটি মার্কিন হাস্যরসাত্মক চলচ্চিত্র। এটি ১৯৯৮ সালের ডার্টি রটেন স্ক্রাউন্ডেলস চলচ্চিত্রের নারীকেন্দ্রীক পুণঃনির্মাণ, যেটি নিজেও ১৯৬৪ সালের বেড টাইম স্টোরি চলচ্চিত্রের পুণঃনির্মাণ। চলচ্চিত্রটিতে অভিনয় করেছেন অ্যান হ্যাথাওয়ে, রেবেল উইলসন, অ্যালেক্স শার্প এবং ডিন নরিস। দুইজন নারীর এক কোটিপতিকে প্রতারিত করার প্রচেষ্টাকে নিয়ে চলচ্চিত্র নির্মিত।

২০১৯ সালে ১০ই মে ইউনাইটেড আর্টিস্ট রিলিজিং কর্তৃক যুক্তরাষ্ট্রের প্রেক্ষাগৃহে মুক্তি পায়, যখন আন্তর্জাতিক বাজারে এর পরিবেশক ছিল ইউনিভার্সাল পিকচার্স। চলচ্চিত্রটি সমালোচকদের কাছ থেকে নেতিবাচক প্রতিক্রিয়া পেয়েছে, যারা একে "খালি" ও " সস্তা" বলে উল্লেখ করেছে।

কাহিনীসংক্ষেপ
দুই প্রতারক, বাস্তববুদ্ধীসম্পন্ন জোসেপাইন এবং কিছুটা সদয় পেনি, ধনীদের প্রতারিত করার উদ্দেশ্যে ফ্রেঞ্চ রিভেরার পথে তাদের একে অপরের সাথে দেখা হয়। প্রাথমিকভাবে তারা পরস্পরের বিরুদ্ধে কাজ করলেও অবশেষে পেনি জোসেপাইনকে বলে যেভাবে সে প্রতারণা করে তাকেও তা শেখাতে। এটা প্রথমে কাজ করে, কিন্তু পরে তারা দুজনেই থমাস ওয়েস্টবার্গ নামে এক ধনী প্রযুক্তি ব্যবসায়ীকে প্রতারিত করতে প্রতিদ্বন্দ্বীতা শুরু করে।

পেনি তার প্রতি সহানুভূতিশীল হতে শুরু করে, যখন সে দেখে যে, সে একজন ভালো মানুষ এবং সে একটি নতুন অ্যাপ তৈরী করতে চায়। শেষ পর্যন্ত তার অ্যাপের জন্য টাকা নেওয়ার মাধ্যমে থমাস পেনি ও জোসেপাইন উভয়কেই প্রতারিত করে। সে জানায় যে, সে হলো মেডুসা নামের এক কূখ্যাত প্রতারকের নাতী।

কিছুদিন পর তাদের দুজনের সাথে থমাসের আবারও দেখা হয় এবং তাদের তিনজন মিলে দল হিসেবে কাজ করার প্রস্তাব দেয় এবং তারাও রাজী হয়।

কুশীলব
 অ্যান হ্যাথাওয়ে - জোসেপাইন চেস্টারফিল্ড
 রেবেল উইলসন - পেনি রাস্ট
 অ্যালেক্স শার্প - থমাস ওয়েস্টবার্গ
 ইনগ্রিড অলিভার - ব্রিজিট ডেসজার্ডিনস
 এমা ডেভিস - ক্যাথি
 ডিন নরিস - হাওয়ার্ড বেকন
 টিমোথি সিমনস - জেরেমি
 রব ডিলেনি - টড
 টিম ব্লেক নেলসন - পোর্টনয়

তথ্যসূত্র

মার্কিন চলচ্চিত্র
ইংরেজি ভাষার চলচ্চিত্র
২০১৯-এর চলচ্চিত্র
মেট্রো-গোল্ডউইন-মেয়ারের চলচ্চিত্র
মার্কিন হাস্যরসাত্মক চলচ্চিত্র
২০১৯-এর হাস্যরসাত্মক চলচ্চিত্র
মার্কিন চলচ্চিত্রের পুনর্নির্মাণ
ইউনিভার্সাল পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
দ্য স্নোস অব কিলিমাঞ্জারো (ছোটগল্প)

"দ্য স্নোস অব কিলিমাঞ্জারো" () হল আর্নেস্ট হেমিংওয়ে রচিত ছোটগল্প। এতি ১৯৩৬ সালে এস্কোয়ার ম্যাগাজিনে প্রকাশিত হয়। পরে এটি ১৯৩৮ সালে দ্য ফিফথ কলাম অ্যান্ড দ্য ফার্স্ট ফোর্টি-নাইন স্টোরিজ ও ১৯৬১ সালে দ্য স্নোস অব কিলিমাঞ্জারো অ্যান্ড আদার স্টোরিজ ছোটগল্প সংকলনে পুনঃপ্রকাশিত হয় এবং দ্য কমপ্লিট শর্ট স্টোরিজ অব আর্নেস্ট হেমিংওয়ে: দ্য ফিন্সা ভিগিয়া সংস্করণ (১৯৮৭)-এ অন্তর্ভুক্ত করা হয়।

গল্প সংক্ষেপ

উপযোগকরণ
এই ছোটগল্পটি ১৯৫২ সালে দ্য স্নোস অব কিলিমাঞ্জারো'' চলচ্চিত্রে গৃহীত হয়। হেনরি কিং পরিচালিত চলচ্চিত্রটিতে হ্যারি চরিত্রে গ্রেগরি পেক, হেলেন চরিত্রে সুজান হেওয়ার্ড, ও সিনথিয়া গ্রিন চরিত্রে আভা গার্ডনার অভিনয় করেন। চলচ্চিত্রটির সমাপ্তিতে এই গল্পের সমাপ্তির সাথে মিল ছিল না।

তথ্যসূত্র

বহিঃসংযোগ

১৯৩৬-এর ছোটগল্প
আর্নেস্ট হেমিংওয়ের ছোটগল্প
মার্কিন ছোটগল্প
চলচ্চিত্রে উপযোগকৃত ছোটগল্প
চলচ্চিত্রে অভিযোজিত ছোটগল্প
সঙ্গীতা আজাদ

সঙ্গীতা আজাদ হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি লালগঞ্জ লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
সপ্তদশ লোকসভার সদস্য
উত্তরপ্রদেশের বহুজন সমাজ পার্টির রাজনীতিবিদ
২১শ শতাব্দীর ভারতীয় নারী রাজনীতিবিদ
১৯৮১-এ জন্ম
উত্তরপ্রদেশের লোকসভা সদস্য
উত্তরপ্রদেশের নারী সংসদ সদস্য
লোকসভার নারী সদস্য
উত্তরপ্রদেশের ভারতীয় জনতা পার্টির রাজনীতিবিদ
জ্যোৎস্না মাহান্ত

জ্যোৎস্না মাহান্ত হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি করবা লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
রাজনীতিতে ভারতীয় নারী
ভারতীয় জাতীয় কংগ্রেসের রাজনীতিবিদ
সপ্তদশ লোকসভার সদস্য
ছত্তিশগড়ের লোকসভা সদস্য
ছত্তিশগড়ের ভারতীয় জাতীয় কংগ্রেসের রাজনীতিবিদ
১৯৫৩-এ জন্ম
লোকসভার নারী সদস্য
২১শ শতাব্দীর ভারতীয় নারী রাজনীতিবিদ
ছত্তিশগড়ের রাজনীতিতে নারী
অষ্টাদশ লোকসভার সদস্য
দ্য শর্ট হ্যাপি লাইফ অব ফ্রান্সিস ম্যাকম্বার

"দ্য শর্ট হ্যাপি লাইফ অব ফ্রান্সিস ম্যাকম্বার" () হল আর্নেস্ট হেমিংওয়ে রচিত ছোটগল্প। আফ্রিকার পটভূমিতে রচিত বইটি "দ্য স্নোস অব কিলিমাঞ্জারো"-এর সাথে কসমোপলিটান ম্যাগাজিনের ১৯৩৬ সালের সেপ্টম্বর সংখ্যায় প্রকাশিত হয়েছিল। গল্পটি ১৯৪৭ সালে জোল্টান কর্ডার চলচ্চিত্র দ্য ম্যাকম্বার অ্যাফেয়ার (১৯৪৭)-এ উপযোগ করা হয়েছিল।

প্রকাশনার ইতিহাস
"দ্য শর্ট হ্যাপি লাইফ অব ফ্রান্সিস ম্যাকম্বার" গল্পটি কসমোপলিটান ম্যাগাজিনের ১৯৩৬ সালের সেপ্টম্বর সংখ্যায় প্রকাশিত হয়েছিল এবং পরে ১৯৩৮ সালে দ্য ফিফথ কলাম অ্যান্ড দ্য ফার্স্ট ফোর্টি-নাইন স্টোরিজ গল্প সংকলনে প্রকাশিত হয়েছিল।

উপযোগকরণ
"দ্য শর্ট হ্যাপি লাইফ অব ফ্রান্সিস ম্যাকম্বার" গল্পটি ১৯৪৭ সালে জোল্টান কর্ডার চলচ্চিত্র দ্য ম্যাকম্বার অ্যাফেয়ার (১৯৪৭)-এ উপযোগ করা হয়েছিল। এতে শ্রেষ্ঠাংশে অভিনয় করেছিলেন গ্রেগরি পেক, জোন বেনেট ও রবার্ট প্রেস্টন।

তথ্যসূত্র

বহিঃসংযোগ

১৯৩৬-এর ছোটগল্প
আর্নেস্ট হেমিংওয়ের ছোটগল্প
মার্কিন ছোটগল্প
চলচ্চিত্রে উপযোগকৃত ছোটগল্প
চলচ্চিত্রে অভিযোজিত ছোটগল্প
দ্য ডেঞ্জারাস সামার

দ্য ডেঞ্জারাস সামার () হল মার্কিন লেখক আর্নেস্ট হেমিংওয়ে রচিত অকল্পিত সাহিত্য গ্রন্থ। বইটিতে ১৯৫৯ সালের গ্রীষ্মে ষাঁড়ের লড়াইবিদ লুইস মিগেল দোমিঙ্গুইন ও আন্তোনিও ওর্দোনেসের মধ্যে দ্বন্দ্বের বর্ণনা রয়েছে। এই বইটিকে হেমিংওয়ের শেষ বই বলে উল্লেখ করা হয়।

প্রকাশনার ইতিহাস
দ্য ডেঞ্জারাস সামার হল ১৯৫৯ সালের অক্টোবর থেকে ১৯৬০ সালের মে মাসের মধ্যে লাইফ ম্যাগাজিনের জন্য হেমিংওয়ের রচিত ৭০,০০০ শব্দের পাণ্ডুলিপির সম্পাদিত সংস্করণ। হেমিংওয়ে তার ঘনিষ্ঠ বন্ধু উইল ল্যাং জুনিয়রকে স্পেনে এসে লাইফ ম্যাগাজিনকে এই গল্পটি দেওয়ার জন্য ডেকে পাঠান। বইটি মূল পাণ্ডুলিপি থেকে সম্পাদনা করে হেমিংওয়ে মার্কিন প্রকাশক চার্লস স্ক্রিবনার্স সন্স। বইটির ৩০,০০০ শব্দের রচনা ১৯৬০ সালের সেপ্টেম্বর মাসে লাইফ ম্যাগাজিনে তিনটি ধারাবাহিক কিস্তিতে প্রকাশিত হয়।

তথ্যসূত্র

বহিঃসংযোগ

১৯৬০-এর বই
আর্নেস্ট হেমিংওয়ের বই
মরণোত্তর প্রকাশিত বই
চার্লস স্ক্রিবনার্স সন্সের বই
আবাবিল (অলৌকিক পাখি)

আবাবিল () হল ইসলাম ধর্মের মূলগ্রন্থ  কুরআনের সূরা ফীলে বর্ণিত এক অলৌকিক পাখি, যা কাবা ধ্বংস করতে আসা আকসুম রাজ্যের রাজা আবরাহার হস্তিবাহিনীকে ক্ষুদ্র কঙ্করাঘাতে ধ্বংস করেছিল বলে মুসলিমরা বিশ্বাস করে।

কুরআনে পাখিটি বোঝাতে "তইরন আবাবিল" (طَيْرًا اَبَابِيلَ) শব্দগুচ্ছটি ব্যবহৃত হয়েছে এবং বাংলায় শব্দগুচ্ছটি অনুবাদ করা হয়েছে ঝাঁকে ঝাঁকে পাখি হিসেবে।

আবাবিল পাখি কর্তৃক আবরাহার হস্তিবাহিনী ধ্বংস হয়েছিল নবী মুহাম্মাদের জন্মগ্রহণের পঞ্চাশ/পঞ্চান্ন দিন পূর্বে।

তথ্যসূত্র 

কুরআন
ইসলামি সম্মানসূচক উপাধি
ইসলামি পৌরাণিক জীব
কিংবদন্তি পাখি
রক্তগোটা

রক্তগোটা বা রক্তগোলা (বৈজ্ঞানিক নাম:Haematocarpus validus) হচ্ছে মেনিস্পারমাসি পরিবারের একটি সপুষ্পক উদ্ভিদ প্রজাতি। নরম কাণ্ডের গাছটি বিরুত জাতীয়। গাছটি বাংলাদেশের পার্বত্য চট্টগ্রামের পাহাড়ি অঞ্চলে জন্মে।

বাংলাদেশের উদ্ভিদ
বনু যায়েদ

বনু যায়েদ বা বনি যায়েদ অথবা বানি যায়েদ (আরবি بني زيد) হলো আরব উপদ্বীপের একটি প্রাচীন ও সম্মানিত গোত্র, যাদের শিকড় নজদ অঞ্চলের শাকারা এলাকায় প্রোথিত।   এই গোত্রের ইতিহাস আরব উপসাগরীয় অঞ্চলের সামাজিক, সাংস্কৃতিক ও রাজনৈতিক প্রেক্ষাপটে গুরুত্বপূর্ণ ভূমিকা রেখেছে।

ইতিহাস ও উৎস 
বনি যায়েদ গোত্রের উৎপত্তি আরব উপদ্বীপের মধ্যাঞ্চল, বিশেষ করে সৌদি আরবের নজদ অঞ্চলের শাকারা এলাকায়। "বনি" শব্দটি আরবি "বনু" (بنو)-এর পরিবর্তিত রূপ, যার অর্থ "সন্তানগণ" বা "বংশধর", এবং "যায়েদ" হচ্ছে গোত্রের পূর্বপুরুষের নাম। সুতরাং "বনি যায়েদ" অর্থ হয় "যায়েদ-এর বংশধরগণ"।

এই গোত্রটি মূলত কৃষিকাজ, উট ও ভেড়া পালন এবং বাণিজ্যের মাধ্যমে জীবনধারণ করত। পরবর্তীকালে গোত্রটির কিছু অংশ উপসাগরীয় বিভিন্ন অঞ্চলে, বিশেষ করে সংযুক্ত আরব আমিরাত, কুয়েত ও কাতারে স্থানান্তরিত হয়।

উল্লেখযোগ্য ব্যক্তিবর্গ 
বনি যায়েদ গোত্র বহু প্রজন্ম ধরে আরব সমাজে প্রভাবশালী হিসেবে পরিচিত। এদের মধ্যে অনেকেই জ্ঞানী, কবি, বিচারক এবং রাজনীতিবিদ হিসেবে খ্যাতি অর্জন করেছেন। কিছু গবেষণায় দেখা যায় যে, এই গোত্র শিক্ষা, বিচার এবং ধর্মীয় নেতৃত্বের ক্ষেত্রে গুরুত্বপূর্ণ ভূমিকা পালন করেছে। এই গোত্রের সদস্যদের মধ্যে রয়েছে:

 মুহাম্মদ বিন আব্দুল করিম আল-ইসা, সৌদি রাজনীতিবিদ এবং মুসলিম ওয়ার্ল্ড লীগের মহাসচিব
 সালেহ আব্দুল আজিজ আল রাজি, সৌদি ব্যবসায়ী, সমাজসেবী এবং তার ভাইদের সাথে আল-রাজি ব্যাংকের অন্যতম প্রতিষ্ঠাতা
 সৌদ আল-শুরাইম, আল-মসজিদ আল-হারামের অন্যতম ইমাম ও প্রচারক
 বকর আবু জায়েদ, সৌদি মুসলিম পণ্ডিত
 আব্দুল্লাহ ইবনে জিবরীন, সৌদি ইসলামী আইনবিদ

আরও দেখুন 

 আরব উপজাতি 
 বনু জীদ, ফিলিস্তিনি শহর রামাল্লা ও আল-বীরেহ অঞ্চল

তথ্যসূত্র 

আরবের গোত্র